CELEX: 32010D0210
Language: lt
Date: 1270512000000
Title: 2010/210/: 2010 m. balandžio 6 d. Komisijos sprendimas, kuriuo iš dalies keičiamas Sprendimas 2009/296/EB, kuriuo nustatoma speciali kontrolės ir tikrinimo programa, susijusi su rytinės Atlanto vandenyno dalies ir Viduržemio jūros paprastųjų tunų išteklių atkūrimu (pranešta dokumentu Nr. C(2010) 2060)

9.4.2010   
            
            
               LT
            
            
               Europos Sąjungos oficialusis leidinys
            
            
               L 89/20
            
         KOMISIJOS SPRENDIMAS
   2010 m. balandžio 6 d.
   kuriuo iš dalies keičiamas Sprendimas 2009/296/EB, kuriuo nustatoma speciali kontrolės ir tikrinimo programa, susijusi su rytinės Atlanto vandenyno dalies ir Viduržemio jūros paprastųjų tunų išteklių atkūrimu
   (pranešta dokumentu Nr. C(2010) 2060)
   (2010/210/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 95 straipsnį,
   kadangi:
   
               (1)
            
            
               Tarptautinė Atlanto tunų apsaugos komisija (TATAK, angl. ICCAT) 2006 m. priėmė daugiametį rytinės Atlanto vandenyno dalies ir Viduržemio jūros paprastųjų tunų išteklių atkūrimo planą (TATAK rekomendacija 06–05), kuris įsigaliojo 2007 m. birželio 13 d. Tas atkūrimo planas į Bendrijos teisę perkeltas Tarybos reglamentu (EB) Nr. 1559/2007 (2).
            
         
               (2)
            
            
               2008 m. lapkričio 24 d. TATAK priėmė rekomendaciją 08–05, kuria iš dalies pakeitė rekomendaciją 06–05. Naujoji rekomendacija į Bendrijos teisę perkelta 2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (3).
            
         
               (3)
            
            
               Kad TATAK rekomendacija 08–05 būtų sėkmingai įgyvendinta, prireikė specialios kontrolės ir tikrinimo programos. Todėl Komisijos sprendimu 2009/296/EB (4) nustatyta dvejų metų trukmės (2009 m. kovo 15 d.–2011 m. kovo 15 d.) speciali kontrolės ir tikrinimo programa.
            
         
               (4)
            
            
               Sprendimo 2009/296/EB I priedo skirsnis „Tikrinimo užduotys“ turėtų būti atnaujintas atsižvelgiant į Reglamento (EB) Nr. 302/2009 nuostatas.
            
         
               (5)
            
            
               2009 m. lapkričio mėn. vykusiame metiniame susitikime TATAK komisija nusprendė siekti, kad pagal TATAK tarptautinę tikrinimo sistemą atliekami tikrinimai būtų veiksmingesni ir todėl nustatė naują tikrinimo ataskaitų formatą.
            
         
               (6)
            
            
               Todėl Sprendimą 2009/296/EB reikėtų atitinkamai iš dalies pakeisti.
            
         
               (7)
            
            
               Šiame sprendime numatytos priemonės nustatytos kartu su atitinkamomis valstybėmis narėmis.
            
         
               (8)
            
            
               Šiame sprendime numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2009/296/EB iš dalies keičiamas taip:
   
               1)
            
            
               8 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Valstybės narės, kurių inspektoriai, tikrindami 2 straipsnyje išvardytą veiklą, nustato pažeidimą, patikrinimo datą ir išsamią informaciją apie pažeidimą praneša šioms susitariančiosioms šalims:
                           
                                       a)
                                    
                                    
                                       atitinkamai vėliavos valstybei narei ir Komisijai, o prireikus ir
                                    
                                 
                                       b)
                                    
                                    
                                       valstybei narei, kurioje įsteigtas žuvininkystės ūkis arba paprastųjų tunų perdirbimo ir (arba) prekybos jų produktais įmonė.“
                                    
                                 
                     
                           b)
                        
                        
                           3 dalis pakeičiama taip:
                           „3.   Valstybės narės, kurių inspektoriai nustato veiklą arba aplinkybes, kurios gali būti laikomos sunkiais pažeidimais, kaip apibrėžta Tarybos reglamento (EB) Nr. 302/2009 (5) VI priedo I skirsnio 1 dalyje, nedelsdamos apie tai praneša Komisijai, o Komisija nedelsdama apie tai informuoja žvejybos laivo vėliavos valstybės valdžios institucijas ir TATAK sekretoriatą.
                        
                     
                           c)
                        
                        
                           4 dalies pirmas sakinys pakeičiamas taip:
                           „Bendrijos žvejybos laive nustačius sunkų pažeidimą, kaip apibrėžta Reglamento (EB) Nr. 302/2009 VI priedo I skirsnio 1 dalyje, vėliavos valstybė narė užtikrina, kad su jos vėliava plaukiojantis žvejybos laivas po patikrinimo nutrauktų visą žvejybos veiklą.“
                        
                     
                           d)
                        
                        
                           5 dalis pakeičiama taip:
                           „5.   Valstybės narės bendradarbiauja siekdamos užtikrinti, kad kiekvienu atveju, kai teisė patraukti atsakomybėn už padarytą pažeidimą perduodama registracijos valstybei narei pagal Tarybos reglamento (EB) Nr. 1224/2009 (6) 86 straipsnį, būtų garantuotas pažeidimo įrodymų, kuriuos pateikė jų inspektoriai, saugumas ir tęstinumas.
                        
                     
         
               2)
            
            
               I priedas iš dalies keičiamas taip:
               
                           a)
                        
                        
                           skirsnis „Tikrinimo užduotys“ iš dalies pakeičiamas taip:
                           
                                       i)
                                    
                                    
                                       1.6 dalies e punktas pakeičiamas taip:
                                       
                                                   „e)
                                                
                                                
                                                   ar žūklės laivų ir vilkiko kapitonai užtikrino, kad visa žuvų perkėlimo veikla būtų stebima povandenine vaizdo kamera.“
                                                
                                             
                                 
                                       ii)
                                    
                                    
                                       1.10 dalies a punktas pakeičiamas taip:
                                       
                                                   „a)
                                                
                                                
                                                   ar yra reikiami dokumentai (dokumentas apie sužvejotų paprastųjų tunų kiekį, grįžtamojo eksporto sertifikatas, žuvų perkėlimo deklaracija, perkėlimo į varžas deklaracija ir žuvų perkrovimo deklaracija);“.
                                                
                                             
                                 
                     
                           b)
                        
                        
                           skirsnio „Tikrinimo ataskaita“ tekstas pakeičiamas šio sprendimo priedo tekstu.
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. balandžio 6 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 343, 2009 12 22, p. 1.
   
      (2)  OL L 340, 2007 12 22, p. 8.
   
      (3)  OL L 96, 2009 4 15, p. 1.
   
      (4)  OL L 80, 2009 3 26, p. 18.
   
      (5)  OL L 96, 2009 4 15, p. 1.“
   
      (6)  OL L 343., 2009 12 22, p. 1.”
   
      PRIEDAS
      
         TATAK TIKRINIMO ATASKAITOS
      
      
         Tikrinimo ataskaita Nr. …
      
      
         
      
         
      
         Nustatyti sunkūs pažeidimai
      
      Laivo pavadinimas …
      Laivo vėliava …
      TATAK numeris …
      
                  
               
               
                  žvejyba be vėliavos KSŠ išduotos licencijos, specialiojo leidimo ar žvejybos leidimo;
               
            
                  
               
               
                  užregistruota nepakankamai informacijos apie sužvejotų žuvų kiekį ir nepakankamai su tuo kiekiu susijusių duomenų, kuriuos reikalaujama pateikti pagal Komisijos nustatytus ataskaitų teikimo reikalavimus, arba užregistruota neteisinga informacija apie sužvejotų žuvų kiekį ir (arba) neteisingi su tuo kiekiu susiję duomenys;
               
            
                  
               
               
                  žvejyba rajone, kuriame žvejoti uždrausta;
               
            
                  
               
               
                  žvejyba sezonu, kuriuo žvejoti uždrausta;
               
            
                  
               
               
                  tyčinis tam tikrų rūšių žuvų sužvejojimas arba laikymas laive pažeidžiant bet kurią iš galiojančių TATAK priimtų išteklių išsaugojimo ir valdymo priemonių;
               
            
                  
               
               
                  sunkus pagal TATAK taisykles taikomų sužvejojamo žuvų kiekio apribojimų arba kvotų pažeidimas;
               
            
                  
               
               
                  draudžiamų žvejybos įrankių naudojimas;
               
            
                  
               
               
                  žvejybos laivo žymenų, atpažinties arba registracijos ženklų klastojimas ar tyčinis slėpimas;
               
            
                  
               
               
                  su pažeidimo tyrimu susijusių įrodymų slėpimas, klastojimas ar naikinimas;
               
            
                  
               
               
                  daugkartiniai pažeidimai, į kuriuos bendrai atsižvelgiant galima spręsti, kad visiškai nepaisoma pagal TATAK taisykles taikomų priemonių;
               
            
                  
               
               
                  įgalioto inspektoriaus arba stebėtojo užpuolimas, priešinimasis jam, jo bauginimas, seksualinis priekabiavimas prie jo, kišimasis į jo veiklą, kliudymas jam, jo veiklos gaišinimas;
               
            
                  
               
               
                  tyčinis laivų stebėjimo sistemos klastojimas arba gadinimas;
               
            
                  
               
               
                  žvejyba naudojantis lėktuvais, kuriais ieškoma žuvų;
               
            
                  
               
               
                  palydovinio ryšio stebėjimo sistemos veikimo trukdymas ir (arba) dalyvavimas žvejybos veikloje be laivų stebėjimo sistemos;
               
            
                  
               
               
                  žuvų perkėlimas, kurį atlikus neužpildoma perkėlimo deklaracija;
               
            
                  
               
               
                  kita (nurodyti)
               
            Inspektoriaus parašas …
      Liudininko parašas …
      Data …